wickkiey/tamil-wikipedia-chunked huggingface dataset:
# உற்பத்திச் சாதனங்கள்

பொருளியலிலும், சமூகவியலிலும் **உற்பத்திச் சாதனங்கள்** (Means of production) என்பன, பொருளாதார மதிப்பை உருவாக்குவதற்குப் பயன்படும் மனிதரல்லாத, நிதியல்லாத, பௌதீக உள்ளீடுகள் ஆகும். இவை பொருட்களின் உற்பத்தியில் பயன்படும் மூலப் பொருட்கள், வசதிகள், இயந்திரங்கள், கருவிகள் ஆகியவற்றை உள்ளடக்கும். செந்நெறிப் பொருளியலில் "உற்பத்திச் சாதனங்கள்" என்பது உற்பத்திக் காரணிகளில் இருந்து நிதி மூலதனத்தையும், மானிட மூலதனத்தையும் கழிக்கும் போது பெறப்படுகின்றது.  
சமூக உற்பத்திச் சாதனங்கள் என்பன, தொழிலாளர்கள் தனித்தனியாக வேலை செய்வது அல்லாமல், இயக்குவதற்கு ஒழுங்கமைக்கப்பட்ட தொழிலாளர்கள் தேவைப்படும் மூலதனப் பொருட்களும் சொத்துக்களும் ஆகும். சமூக உற்பத்திச் சாதனங்களின் உடைமையும், ஒழுங்கமைப்பும் பொருளாதார முறைமைகளை வகைப்படுத்துவதிலும், வரைவிலக்கணப்படுத்துவதிலும் முக்கியமான காரணிகளாக உள்ளன. உற்பத்திச் சாதனங்களை இரண்டு பெரும் பிரிவுகளாகப் பிரிக்கலாம், ஒன்று தொழிற் கருவிகள் (கருவிகள், தொழிற்சாலைகள், உட்கட்டுமானம் முதலியன), மற்றது தொழிற் பொருட்கள் (இயற்கை வளங்கள், மூலப்பொருட்கள் முதலியன). மக்கள், உற்பத்திப் பொருளை உருவாக்குவதற்காக தொழிற் கருவிகளைப் பயன்படுத்தி தொழிற் பொருட்கள் மீது வேலை செய்கின்றனர். இன்னொரு வகையில், உற்பத்திச் சாதனங்களில் உழைப்பைச் செலுத்துவதன் மூலம் உற்பத்திப் பொருட்கள் உருவாகின்றன.  
வேளாண்மைச் சமூகம் ஒன்றில், உற்பத்திச் சாதனங்களில் நிலமும், மண்வெட்டியும் அடங்கும். தொழிற் சமூகத்தில் உற்பத்திச் சாதனங்கள் சமூக உற்பத்திச் சாதனங்களாக இருப்பதுடன், அதில் தொழிற்சாலைகள், சுரங்கங்கள் போன்றவை அடங்குகின்றன. அறிவுப் பொருளாதாரத்தில், கணினிகளும், வலையமைப்புக்களும் உற்பத்திச் சாதனங்களாகின்றன. விரிந்த நோக்கில், உற்பத்திச் சாதனங்கள் விநியோகச் சாதனங்களையும் உள்ளடக்குகின்றன. களஞ்சியங்கள், இணையம், தொடர்வண்டிப்பாதை (உட்கட்டுமான மூலதனம்) என்பன இதற்குள் அடங்கும்.
# கீழக்குடிக்காடு

**கீழக்குடிக்காடு** என்பது தமிழ்நாட்டின் பெரம்பலூர் மாவட்டத்தில்குன்னம் வட்டாரத்தில், வேப்பூர் ஊராட்சி ஒன்றியத்தில் உள்ள பென்னகோணம் ஊராட்சியின் கீழ் அமைந்துள்ள ஓர் ஊராகும். இந்த ஊர் குன்னம் சட்டமன்றத் தொகுதிக்கும், சிதம்பரம் மக்களவைத் தொகுதிக்கும் உட்பட்டதாகும்.  
வெள்ளாற்றின் தென்கரையில் அமைந்துள்ள இவ்வூரில் தடுப்பணை ஒன்று கட்டப்பட்டுள்ளது.
# மண்டபம் முகாம்

**மண்டபம் முகாம்**, (Mandapam Camp), தமிழ்நாட்டின் இராமநாதபுரம் மாவட்டம், மண்டபம் பேரூராட்சியிலிருந்து மூன்று கிலோ மீட்டர் தொலைவில் வங்காள விரிகுடா கடற்கரையில் உள்ளது. மண்டபம் முகாமிலிருந்து 18 கி.மீ. தொலைவில் வட இலங்கையின் மன்னார் நகரம் உள்ளது.
# மண்டபம் முகாம்

## வரலாறு

- 283 ஏக்கர் பரப்பளவு கொண்ட மண்டபம் முகாம் பிரித்தானிய இந்தியா அரசால் 1900ல் நிறுவப்பட்டது. இலங்கையின் தேயிலை, காபி மற்றும் இரப்பர் தோட்டங்களில் பணிபுரிய, இந்தியாவிலிருந்து தொழிலாளர்களை மண்டபம் முகாமிலிருந்து கடல்வழியாக இலங்கைக்கு அனுப்பப்பட்டனர்.
- 1950ல் இலங்கை அரசு, இந்திய வம்சாவழித் தமிழர்களை, இந்தியாவிற்கு திருப்பி அனுப்பிய போது, முதலில் மண்டபம் முகாமில் தங்க வைக்கப்பட்டு, பின்னர் தமிழ்நாட்டில் விருப்பப்பட்ட இடங்களில் வாழ அனுமதித்ததுடன், அவர்களின் கல்வி, வேலை வாய்ப்பு, பொருளாதார முன்னேற்றத்திற்கு பல சலுகைகள் வழங்கப்பட்டது.
- 1983ல் தனி நாடு கோரும் தமிழீழ விடுதலைப் புலிகளின் கடும் போராட்டத்தின் விளைவாக, இலங்கையில் ஏற்பட்ட உள்நாட்டுப் போரில் பாதிக்கப்பட்ட இலங்கைத் தமிழர்களில் பலர், ஐக்கிய அமெரிக்கா, ஆஸ்திரேலியா, ஐக்கிய இராச்சியம், கனடா போன்ற நாடுகளில் குடியேறினர்.
- வசதியற்ற, படிப்பு குறைந்த இலங்கைத் தமிழர்கள், மன்னார் நகரத்திலிருந்து படகுகள் மூலம் மண்டபம் முகாமிற்கு அகதிகளாக இந்தியாவிற்கு வந்தனர். பின்னர் அவர்களை தமிழ்நாட்டின் பல அகதிகள் முகாம்களில் தங்க வைக்கப்பட்டனர். தற்போது தமிழ்நாட்டின் இலங்கை அகதிகள் 132 முகாம்களில் ஏறத்தாழ 70,000 மக்கள் உள்ளனர். ஏதேனும் தொழில் தெரிந்த இலங்கைத் தமிழ் அகதிகள் முகாம்களுக்கு வெளியே தங்கி வருவாய் ஈட்டுகின்றனர். எத்தொழிலும் செய்ய இயலாதவர்கள் மட்டும் முகாம்களில் தங்கியுள்ளனர்.
# மாவலமயீனி

**மாவலமயீனி** மியான்மரின் உள்ள மொன் மாநிலத்தின் தலைநகரம். இந்நகரம் மியான்மரின் நான்காவது பெரிய தலைநகரம். யங்கோன் நகரத்தில் இருந்து 300 கி.மீ. தென்கிழக்கிலும் மற்றும் சல்வீன் ஆறு வாய்பகுதியில் இருக்கும் தாடோன் நகரத்தில் இருந்து 70 கி.மீ. தெற்கிலும் அமைந்திருக்கிறது. இதுவே மொன் மாநிலத்தில் மிகப்பெரிய நகரம் மற்றும் தென்கிழக்கு மியான்மரின் முக்கிய வர்த்தக மையமாகவும் மற்றும் முக்கிய கடல் துறைமுக நகரமாகவும் உள்ளது.
# மாவலமயீனி

## பெயர்க்காரணம்

**மாவலமயீனி** என்ற மொன் பெயர் முன்னர் மொல்மீன் என்றழைக்கப்பட்டது. இதன் பொருள் *காயம்பட்ட கண்* என்பதாகும்.  
இப்பெயர் மொட்-மா-லம் என்பதில் இருந்து உருவாகியிருக்கலாம். இதன் பொருள் *அழிக்கப்பட்ட ஒரு கண்* என்பதாகும். பழைய கதைகளின் படி மொன் இராச்சியத்தின் மன்னர் ஒருவருக்கு மூன்றாவது கண் ஒன்று இருந்திருக்கிறது. அதை கொண்டு அருகில் உள்ள மற்ற இராச்சியங்களில் நடக்கும் நிகழவுகளை அறிந்துகொள்ள முடிந்தது. ஆகையால் அருகாமை இராச்சியத்தின் சேர்ந்த இளவரசி ஒருவரை இவருக்கு திருமணம் செய்து கொடுத்து அந்த மூன்றாவது கண்னை அழித்தனர். ஆகவே அழிக்கப்பட்ட கண் என்பது மொன் மொழியில் **மாவலமயீனி** என்றாயிற்று.
# மாவலமயீனி

## வரலாறு

1479 ஆம் ஆண்டில் ஹன்தன்வாடி பெகுவை ஆண்ட மன்னர் தாம்மாசீதி உருவாக்கிய கல்யானி கல்வெட்டுகளில் மாவலமயீனி நகரை 32 வது- மயோ என்று குறிக்கப்பட்டுள்ளது. இது மார்டாபன் பிரிவில் இருக்கும் 32 மொன் நகரங்களை குறிப்பதாகும்.
# மாவலமயீனி

## மேலும் பார்க்க

- மொன் மாநிலம்
- மியான்மரின் நிர்வாகப் பிரிவுகள்
# உழைக்கும் வகுப்பு

**தொழிலாளர் வகுப்பு**, **பாட்டாளி வர்க்கம்**, **உழைக்கும் வர்க்கம்** எனவும் அழைக்கப்படும் **உழைக்கும் வகுப்பு** என்பது, சிறப்பாக உடல் உழைப்பு வேலைகளிலும் கைத்தொழில் துறையிலும், கூலிக்கு வேலை செய்யும் மக்கள் குழுவைக் குறிக்கும். உழைக்கும் வகுப்புத் தொழில்களுள் உடலுழைப்புத் தொழில்கள்,
சில மூளையுழைப்புத் தொழில்கள், பெரும்பாலான கவனிப்புத் தொழில்கள் என்பன அடங்கும். உழைக்கும் வகுப்பினர் கூலித் தொழில் மூலம் கிடைக்கும் வருமானத்தில் மட்டுமே தங்கியுள்ளனர். இவ்வகுப்பு கைத்தொழில்மயப் பொருளாதாரங்களின் பெரும்பாலான உழைக்கும் மக்களையும், கைத்தொழில்மயமாகாத பொருளாதாரங்களின் பெரும்பாலான நகரப் பகுதி மக்களையும், நாட்டுப்புற உழைப்பாளர்களையும் உள்ளடக்குகிறது.  
மார்க்சியக் கோட்பாட்டிலும், சமூகவுடைமை எழுத்துக்களிலும் உழைக்கும் வகுப்பு என்னும் சொல் பாட்டாளி வர்க்கம் என்னும் சொல்லுக்கு ஈடாகவும் பயன்படுவதுடன், உற்பத்திச் சாதனங்களின் உடைமையாளர்களுக்காகப் (மார்க்சிய எழுத்துக்கள் குறிப்பிடும் பூர்சுவாக்கள்) பொருளாதார மதிப்பை உருவாக்குவதில் ஈடுபடும் உடல் உழைப்பாளர்களையும், மூளை உழைப்பாளர்களையும் ஒருங்கே உள்ளடக்குகிறது.
# உழைக்கும் வகுப்பு

## வரைவிலக்கணம்

சமூக வகுப்புக்களைக் குறிக்கும் பல சொற்களைப் போலவே "உழைக்கும் வகுப்பு" என்பது பல வழிகளில் வரைவிலக்கணம் கூறப்பட்டும், பயன்படுத்தப்பட்டும் வருகிறது. மார்க்சியவாதிகளும், சமூகவுடமைவாதிகளும் பயன்படுத்தும், உழைப்பு ஆற்றலையும், திறனையும் தவிர விற்பதற்கு எதுவும் அற்ற எல்லோரையும் உழைக்கும் வகுப்பு உள்ளடக்குகிறது என்பதுவே மிகப் பொதுவான வரைவிலக்கணம் ஆகும். இந்த அடிப்படியில், வணிக முயற்சிகளில் இருந்தும், பிறருடைய உழைப்பில் இருந்தும் வருமானம் பெறுவோர் தவிந்த எல்லாவகையான உடலுழைப்புத் தொழிலாளரையும் மூளையுழைப்புத் தொழிலாளரையும் "உழைக்கும் வகுப்பு" உள்ளடக்குகிறது.  
ஐக்கிய அமெரிக்காவில் புலமைசாராத வகையில் பயன்படுத்தும்போது உடலுழைப்பில் தங்கியிருக்கும், சிறப்பாக மணிநேர அடிப்படையில் கூலி பெறும் சமூகப் பிரிவினரையே குறிக்கிறது. சில வகையான அறிவுத் துறைகளிலும், குறைவான அறிவியல் தன்மை கொண்ட ஆய்விதல் அரசியல் பகுப்பாய்வுகளிலும், உழைக்கும் வகுப்பு என்பது பட்டம் பெறாத தொழிலாளர்களைக் குறிப்பதுண்டு. உழைக்கும் வகுப்பினரைத் திறன்சாராத் தொழிலாளர், கைப்பணியாளர், வெளித் தொழிலாளர், ஆலைத் தொழிலாளர் என நான்கு வகையாகப் பிரிக்கின்றனர்.  
சமூகவியலில் சிலவேளைகளில் பயன்படுத்தப்படும் ஒரு பொதுவான மாற்றுமுறைப்படி "வகுப்பு" வருமான அடிப்படையில் வரையறுக்கப்படுவது உண்டு. இந்த அணுகுமுறையைப் பயன்படுத்தும்போது, உழைக்கும் வகுப்பை, நடுத்தர வகுப்பில் இருந்து, கல்வி, பண்பாட்டு ஆர்வம், பிற பொருட்களும் சேவைகளும் போன்ற பொருளாதார வளங்கள் கிடைக்கும் தன்மையை அடிப்படையாககொண்டு வேறுபடுத்திப் பார்க்க முடியும்.  
தன்னைத்தானே உழைக்கும் வகுப்புடன் அடையாளம் காண்பதைக் கொண்டு தற்சார்பாக "உழைக்கும் வகுப்பு"த் தகுதிநிலையை வரையறுக்கலாம் எனச் சில ஆய்வாளர்கள் கருதுகின்றனர். இது, ஆய்வாளர்கள் அன்றி, மக்கள் தமது சமூக வகுப்பைத் தாமே வரையறுத்துக்கொள்ள வழி சமைக்கின்றது.
# சோனாதியா தீவு

**சோனாதியா தீவு** *(Sonadia Island)* வங்காளதேசத்தின் சிட்டகாங் கோட்டத்தில் அமைந்துள்ள காக்சு பசார் கடற்கரையோரத்தில் சிறிது தொலைவில் உள்ள ஓரு தீவாகும். இத்தீவின் பரப்பளவு 9 சதுரகிலோமீட்டர் அல்லது 3.5 சதுர மைல் ஆகும்.
# சோனாதியா தீவு

## போக்குவரத்து

வங்காள விரிகுடாவில் அமைந்துள்ள ஓர் ஆழ்கடல் துறைமுகமாக சொனாதியா தீவு கருதப்படுகிறது. இந்தியா, சீனா, மியான்மர் ஆகிய நாடுகளின் நிலம் சூழ் பகுதியாக இத்தீவு உருவாகியுள்ளது .
இரயில் பாதை இணைப்புகள் இன்னும் இத்தீவுக்கு அமைக்கப்படவில்லை என்றாலும் பின்வரும் அளவுகளில் இரயில் போக்குவரத்திற்கான வாய்ப்புகள் உள்ளதாகக் கருதப்படுகிறது.  
- 1,676 மி.மீ (66 அங்குலம்) - வங்காளதேசம், இந்தியா
- 1,000 மி.மீ (39 அங்குலம்) - வங்காளதேசம், இந்தியா, மியான்மர், தாய்லாந்து, இத்யாதி.
- 1,435 மி.மீ (56 அங்குலம்) - சீனா
# உபதீச நுவாரா இராச்சியம்

**உபதீச நுவர இராச்சியம்** (*Kingdom of Upatissa Nuwara*) (இதனை **விஜிதபுரம்** என்றும் அழைப்பர்), விஜயனின் மறைவிற்குப் பின்னர் அவரது அமைச்சராக இருந்த உபதிஸ்ஸன் கிமு 505 இல் உபதீச நுவாரா இராச்சியத்தை நிறுவினார். உபதிஸ்ஸனுக்குப் பின்னர் மன்னர் விஜயனின் நெருங்கிய உறவினரான பண்டுவாசுதேவன் வட இந்தியாவிலிருந்து, இலங்கை வந்து உபதீச நுவாரா இராச்சியத்தின் மன்னரானார்.
# உபதீச நுவாரா இராச்சியம்

## வரலாறு

தாமிரபரணி இராச்சியத்திலிருந்து வடக்கே ஏழு அல்லது எட்டு மைல் தொலைவில், தற்கால மன்னார் மாவட்டத்தில் உபதீச நுவாரா இராச்சியம் அமைந்திருந்தது. இலங்கை மன்னர் விஜயனின் புரோகிதரும், அமைச்சருமான உபதீசன் பெயரில், விஜயனின் மறைவிற்குப் பின் கிமு 505 இல் இவ்விராச்சியம் நிறுவப்பட்டது. இந்த இராச்சியத்தின் தலைநகரம் உபதீச நுவாரா ஆகும். இந்த இராச்சியத்தின் பொறுப்பு மன்னராக உபதீசன் உபதீசன் செயல்பட்டார். பின்னர் மறைந்த மன்னர் விஜயனின் உறவினர்களிடம் இவ்விராச்சியத்தினை ஆளும் பொறுப்பு வழங்கப்பட்டது.
# உபதீச நுவாரா இராச்சியம்

## ஆட்சியாளர்கள்

- உபதிஸ்ஸன் = கிமு 505–504
- பண்டுவாசுதேவன் = கிமு 474–454
- அபயன் = கிமு 454–437
- தீசன் = கிமு 437–377
# உபதீச நுவாரா இராச்சியம்

## இதனையும் காண்க

- இலங்கையின் ஆட்சியாளர்கள் பட்டியல்
- இலங்கையின் வரலாறு
# மன்புரா தீவு

**மன்புரா தீவு** *(Manpura Island)* , வங்காளதேசத்தில் மேக்னா ஆறு வங்காள விரிகுடாவின் வடக்கில் கலக்கும் பகுதியில் அமைந்துள்ள ஒரு தீவாகும். போலா மாவட்டத்தின் மன்பூரா உபசீலாவின் ஒரு பகுதியாக மன்புரா தீவு அமைந்துள்ளது. இந்த தீவு கடற்கொள்ளையர்களால் அடிக்கடி தாக்கப்படுகிறது. தீவின் மொத்த பரப்பளவு 373 சதுரகிலோமீட்டர் ஆகும். போலா தீவு (மிகப்பெரியது) மற்றும் ஆட்டியா தீவு ஆகியவை இந்த பிராந்தியத்தில் இடம்பெற்றுள்ள பிற முக்கிய கடல் தீவுகள் ஆகும். அனைத்து தீவுகளும் அடர்த்தியான மக்கள் நெருக்கத்தைப் பெற்றுள்ளன.  
மோன்புரா என்ற காதல் துன்பியல் திரைப்படம் இத்தீவில் எடுக்கப்பட்டது
# கிலோகலோரி/மோல்

**கிலோகலோரி/மோல்** என்பது குறிப்பிட்ட எண்ணிக்கையிலான மூலக்கூறு<nowiki/>கள், அணு<nowiki/>க்கள் அல்லது இதைப் போன்ற அடிப்படைத் துகள்களைப் பொறுத்து ஆற்றலின் அளவை அளவிடப் பயன்படும் ஒரு அலகு ஆகும்.இதுஒரு மோல் பொருளொன்றினுடைய ஒருகிலோகலோரி ஆற்றல்(1000 வெப்பவேதியியல் கிராம் கலோரி<nowiki/>கள்) என வரையறுக்கப்படுகிறது. ஒருபொருளொன்றின் ஒரு மோல் என்பது அவகாதரோஎண் அளவிலானமூலக்கூறுகள்அல்லதுஅணுக்கள்அல்லதுஅயனிகள்கொண்டபொருளின்அளவாகும்.இதுசுருக்கமாக, "கிலோகலோரி/மோல்" அல்லது "கிலோகலோரிமோல்<sup>−1</sup>"எனகுறிக்கப்படுகிறது.அளவீட்டு வாயிலாக கூறப்படும் போது, ஒரு கிலோகலோரி/மோல் என்பது ஒரு மோல் வினைக்காரணிகளின் வினையின் விளைவாக, ஒரு லிட்டர் நீருடைய (ஒரு கிலோகிராம் நிறையுள்ள) வெப்பநிலையை ஒரு செல்சியசு அளவிற்கு வெப்பநிலையை உணர்த்தத் தேவைப்படும் வெப்ப ஆற்றலைக் குறிப்பிடுகிறது.  
அனைத்துலக முறை அலகுகளின்படி, ஒரு கிலோகலோரி/மோல் என்பது 4.184 கிலோயூல்கள்/மோல், அல்லது <span>6979694770000000000♠</span>6.9477<span>×</span>10<sup>−21</sup>ஜல்கள்/மூலக்கூறு, அல்லது 0.043 இலத்திரன்வோல்ட்/மூலக்கூறு ஆகியவற்றுக்குச் சமமானதாகும். அறை வெப்பநிலையில் (25&nbsp;°ெசல்சியசு, 77&nbsp;°பாரன்ஹீட், அல்லது 298.15&nbsp;ெகல்வின்) இது 1.688 போல்ட்சுமேன் சமன்பாட்டின் *kT* கூறுஅலகுகளுக்குச் சமமானதாகும்.  
இந்த அலகானது அனைத்துலக முறை அலகுகளில் ஒன்றாக இல்லாவிடினும் இன்றும் பரவலாக வெப்ப இயக்கவியல் அளவுகளான வெப்ப இயக்கவியல் கட்டிலா ஆற்றல், ஆவியாதல் உள்ளீட்டு வெப்பம், உருகுதலின் உள்ளுறை வெப்பம் மற்றும் மின்மமாக்கும் ஆற்றல் போன்றவற்றைக் குறிப்பிட வேதியியலில் பயன்படுத்தப்படுகிறது. இதற்கான காரணமானது, இந்த அலகானது,ஒருவேதிவினையில் நேரடியாக அளவீட்டில் பயன்படுத்தப்படும் அலகுகளைக் கொண்டுள்ளதால் ஏற்படும் எளிமைத்தன்மையேயாகும்.
# மக்னீசியம் நைட்ரேட்டு

**மக்னீசியம் நைட்ரேட்டு** *(Magnesium nitrate)* என்பது Mg(NO3)2(H2O)x என்ற மூலக்கூற்று வாய்ப்பாட்டைக் கொண்ட ஒரு கனிம வேதியியல் சேர்மமாகும். இங்குள்ள x = 6, 2, மற்றும் 0 என்ற எண்களால் பிரதியிடப்படுகிறது. இவை அனைத்துமே திண்மங்களாகும். நீரிலி வடிவ மக்னீசியம் நைட்ரேட்டு ஒரு நீருருறிஞ்சும் வேதிப்பொருளாகும். காற்றில் படும்போதே இது அறுநீரேற்றாக மாறும் தன்மை கொண்டது. மக்னீசியம் நைட்ரேட்டு உப்புகள் அனைத்தும் தண்ணீரிலும் எத்தனாலிலும் கரைகின்றன.
# மக்னீசியம் நைட்ரேட்டு

## தோற்றம்

தண்ணீரில் எளிதில் கரையக்கூடிய சேர்மமாக இருப்பதால் இது சுரங்கங்களிலும், குகைகளிலும் அறு நீரேற்று வடிவ நைட்ரோமேக்னசைட்டு என்ற கனிம வடிவிலேயே தோன்றுகிறது .
# மக்னீசியம் நைட்ரேட்டு

## தயாரிப்பு

வணிகமுறையில் பயன்படும் மக்னீசியம் நைட்ரேட்டை நைட்ரிக் அமிலத்தை மக்னீசியம் உப்புகளுடன் சேர்த்து தயாரிக்கிறார்கள்.
# மக்னீசியம் நைட்ரேட்டு

## பயன்கள்

அடர் நைட்ரிக் அமிலம் தயாரிக்கும் போது நீர்நீக்க முகவராக மக்னீசியம் நைட்ரேட்டு பயன்படுத்தப்படுகிறது .
10.5% நைட்ரசன் மற்றும் 9.4% மக்னீசியம் தனிமங்கள் சேர்ந்து உரங்களாக தயாரிக்கப்படுகின்றன. எனவே இவ்வுரத்தின் தரம் 10.5-0-0 + 9.4% Mg.எனப்படுகிறது. மக்னீசியம் நைட்ரேட்டு உரக் கலவைகளில் பொதுவாக அமோனியம் நைட்ரேட்டு, கால்சியம் நைட்ரேட்டு, பொட்டாசியம் நைட்ரேட்டு மற்றும் நுண் சத்துப் பொருள்கள் போன்றவை கலந்திருக்கும். இக்கலவை பைங்குடில் மற்றும் மண்ணில்லா வேளாண்மை வர்த்தகத்தில் பயன்படுத்தப்படுகிறது.
# மக்னீசியம் நைட்ரேட்டு

## வினைகள்

கார உலோக ஐதராக்சைடுடன் மக்னீசியம் நைட்ரேட்டு வினை புரிந்து தொடர்புடைய நைட்ரேட்டு உருவாகிறது.  
: Mg(NO<sub>3</sub>)<sub>2</sub> + 2 NaOH → Mg(OH)<sub>2</sub> + 2 NaNO<sub>3</sub>..  
தண்ணீருடன் அதிக நாட்டத்தை மக்னீசியம் நைட்ரேட்டு பெற்றிருப்பதால், அறுநீரேற்றை சூடுபடுத்துவதால் உப்பில் நீர் நீக்கம் நிகழ்வதில்லை. மாறாக மக்னீசியம் ஆக்சைடு, ஆக்சிசன் மற்றும் நைட்ரசன் ஆக்சைடுகளாக சிதைவடைதல் நிகழ்கிறது.  
:2 Mg(NO<sub>3</sub>)<sub>2</sub> → 2 MgO + 4 NO<sub>2</sub> + O<sub>2</sub>..  
தண்ணீருடன் கலந்துள்ள நைட்ரசன் ஆக்சைடுகளை ஈர்த்துக் கொள்ளுதல் நைட்ரிக் அமிலத்தை தயரிப்பதற்கான ஒரு வழி முறையாகும். இம்முறை திறனுள்ள வினையாகக் கருதப்படுவதில்லை. இருப்பினும் வலிமையான அமிலங்கள் எதுவும் இம்முறைக்கு அத்தியாவசியமில்லை. சில சந்தர்ப்பங்களில் நீரகற்றியாகவும் இதைப் பயன்படுத்துகிறார்கள்.
# மாத்ரிக பிரசாத் கொய்ராலா

**மாத்ரிக பிரசாத் கொய்ராலா** (**Matrika Prasad Koirala**) ( ; (1 சனவரி 1912 – 11 செப்டம்பர் 1997) இரண்டு முறை நேபாள நாட்டின் பிரதம அமைச்சராக பதவி வகித்தவர்.
# மாத்ரிக பிரசாத் கொய்ராலா

## தனி நபர் வாழ்க்கை

கிருஷ்ண பிரசாத் கொய்ராலா - மோகனகுமாரி இணையருக்கு 1912ல் வாரணாசியில் பிறந்தவர். இவரது உடன்பிறப்புகளான விஸ்வேஷ்வர பிரசாத் கொய்ராலா மற்றும் கிரிஜா பிரசாத் கொய்ராலா, நேபாளத்தின் பிரதம அமைச்சர்களாக இருந்தவர்கள். இவரது மூன்றாவது உடன்பிறப்பான தாரினி பிரசாத் கொய்ராலா ஊடகவியளராக பணியாற்றியவர்.
# மாத்ரிக பிரசாத் கொய்ராலா

## அரசியல் பணி

நேபாள இராச்சியத்திலிருந்து, பிரித்தானிய இந்தியாவிற்கு நாடு கடத்தப்பட்ட தன் தந்தையுடன், மாத்திரிக பிரசாத் கொய்ராலா, தன் தம்பியர்களுடன் இந்திய விடுதலை இயக்கத்தில் பங்கெடுத்து 1930களில் மூன்று மாதம் சிறை சென்றவர். வெள்ளையனே வெளியேறு இயக்கத்தின் போது, பீகார் மாகாணத்தின் மூத்த காங்கிரஸ் தலைவர்கள் சிறையில் இருந்ததால், மாத்திரிக பிரசாத் கொய்ராலா, பிகார் மாநில காங்கிரஸ் கட்சியின் தலைவராக, டாக்டர் இராஜேந்திர பிரசாத்தால் நியமிக்கப்பட்டார்.  
பின்னர் நேபாள இராச்சியத்திற்கு சென்று, ராணா வம்ச பிரதம அமைச்சர்களுக்கு எதிராக, தங்க பிரசாத் ஆச்சாரியா தலைமையில் போராட்டங்களில் பங்கெடுத்தார். ஏப்ரல் 1950ல் மாத்திரிக பிரசாத் கொய்ராலா நேபாளி காங்கிரஸ் கட்சியின் முதல் தலைவரானார். 1951ல் நேபாள இராச்சியத்தில் ராணா வம்ச பரம்பரை பிரதமர் ஆட்சி முடிவுக்கு வந்த போது,
மாத்திரிக பிரசாத் கொய்ராலா, நேபாள காங்கிரஸ் கட்சியின் முதல் பிரதம அமைச்சராக
16 நவம்பர் 1951 முதல் 14 ஆகஸ்டு 1952 முடிய பதவி வகித்தார்.  
1952ல் மாத்திரிக பிரசாத் கொய்ராலா நேபாள அரசியலமைப்புச் சட்டத்திற்கு எதிராக செயல்பட்டார் எனக் குற்றம் சாட்டபப்ட்டு நேபாள காங்கிரஸ் கட்சியிலிருந்து விலக்கி வைக்கப்பட்டார்.  
பின்னர் நேபாள பிரஜா கட்சியின் சார்பாக, 15 சூன் 1953 முதல் 14 ஏப்ரல் 1955 முடிய, மாத்திரிக பிரசாத் கொய்ராலா இரண்டாம் முறையாக பிரதம அமைச்சர் பதவி வகித்தார்.  
மாத்திரிக பிரசாத் கொய்லாரா, ஐக்கிய நாடுகள் அவையில் நேபாளத்தின் பிரதிநிதியாகவும், 1961 - 1964 முடிய ஐக்கிய அமெரிக்காவில் நேபாளத் தூதுவராகவும் பணியாற்றினார்.
# மாத்ரிக பிரசாத் கொய்ராலா

## இதனையும் காண்க

- நேபாள பிரதம அமைச்சர்கள்
- நேபாள புரட்சி, 1951
# அணித்தரவுக்கோப்பு

**அணித்தரவுக்கோப்பு** (CSV = Comma-separated values / Character-separated values) என்பது கணியக் கணித்தலில் அதிக அளவு பயன்படும் கோப்பு வகைகளில் ஒன்றாகும். அட்டவணை வடிவில் உள்ள தரவுகளைக் கொண்டு, விரிதாள் போன்ற அட்டவணை வடிவில்லாத, எளிய உரைக்கோப்பினை உருவாக்கும் போது, இந்நுட்பம் பயன்படுகிறது. ஒரே வரிசையில் அமைந்த இரு வேறு கூறுகளை உடையத் தரவுகளானது, அதிக அளவில் காற்புள்ளிகளால் (comma) பிரிக்கப்படுகிறது. எனினும், அலைக்குறி(tilde) போன்ற குறியீடுகளும் இவ்வாறு பிரித்துக் காட்டப் பயன்படுத்தப்படுகிறது.
# அணித்தரவுக்கோப்பு

## கோப்பு அமைப்பு

எடுத்துக்காட்டாக,
- அட்டவணை வடிவம்
::{|
|-
!பெயர்||வயது||கல்வி||முகவரி
|-
|}  
- அணித்தரவுக்கோப்பு வடிவங்கள்
1. 'பெயர்', 'வயது', 'கல்வி', 'முகவரி' (காற்புள்ளி)
1. பெயர்~வயது~கல்வி~முகவரி (அலைக்குறி)
# விக்கிப்பீடியா:Statistics/January 2018

| Date | Pages | Articles | Edits | Users | Files | Activeusers | Deletes | } |
| --- | --- | --- | --- | --- | --- | --- | --- | --- |
# வார்ப்புரு:Infobox Indian political party/doc

|colorcode = }
|leader = }
|chairperson = }
|president = }
|leader1_title = பொதுச்செயலாளர்
|leader1_name = }
|leader2_title = துணைப் பொதுச்செயலாளர்
|leader2_name = }
|leader3_title = அவைத்தலைவர்
|leader3_name = }
|leader4_title =சட்டமன்றக்குழுத் தலைவர்
|leader4_name = }
|leader5_title = மக்களவைத் தலைவர்
|leader5_name = }
|leader6_title = மாநிலங்களவைத் தலைவர்
|leader6_name = }
|leader7_title = பொருளாளர்
|leader7_name = }
|foundation = }
|founder = }
|dissolution = }
|merger = }
|split = }
|merged = }
|predecessor = }
|successor = }
|headquarters = }
|blank1_title = இ.தே.ஆ நிலை
|blank1 = }
|blank2_title = கூட்டணி
|blank2 = }
|blank3_title = தேசியக் கூட்டுநர்
|blank3 = }
|blank4_title =உறுப்பினர் எண்ணிக்கை
|blank4 = }
|seats1_title = மக்களவை உறுப்பினர்கள்&nbsp;எண்.,
|seats1 = }
|seats2_title = மாநிலங்களவை உறுப்பினர்கள்&nbsp;எண்.,
|seats2 = }
|seats3 = }
|seats3_title = சட்டமன்ற உறுப்பினர்கள்&nbsp;எண்.,
|seats4 = }
|seats4_title = சட்டமன்ற உறுப்பினர்கள்&nbsp;எண்.,
|membership = }
|ideology = }
|international = }
|colours = }
|position = }
|newspaper = }
|youth_wing = }
|student_wing = }
|wing1_title = பெண்கள் அமைப்பு
|wing1 = }
|wing2_title = தொழிலாளர் அமைப்பு
|wing2 = }
|wing3_title = Peasant's&nbsp;wing
|wing3 = }
|website = }
|country = இந்தியா
|symbol = }}
|flag = }}
}}<noinclude></noinclude>
# யூடித் கமோரா கோகன்

**யூடித் கமோரா கோகன்** *(Judith Gamora Cohen)* ஓர் அமெரிக்க வானியலாளர் ஆவார். இவர் கலிபோர்னியா தொழில்நுட்பக் கழகத்தில் வானியல் துறைசார்ந்த கேட் வான் நூசு பேராசிரியராக உள்ளார்.  
இவர் இராட்கிளிப் கல்லூரியில் கலை இளவல் பட்டமும் கலிபோர்னியா தொழில்நுட்பக் கழகத்தில் முனைவர் பட்டமும் பெற்றார். இவர் அரிசோனா பல்கலைக்கழகத்தில் அறிவியல் இளவல் பட்டமும் பெற்றுள்ளார். இவரது ஆராய்ச்சி விண்மீன்கள், பால்வெளிகளின் கட்டமைப்பும் படிமலர்ச்சியிலும் கெக் வான்காணகத்திற்கான கருவிகளை உருவாக்குதலிலும் அமைந்தது. இவரது ஆய்வு கால்டெக் மங்கிய பால்வெளி செம்பெயர்ச்சி அளக்கைத் திட்டத்தை வகுக்க வழிகோலியது.
இவர் 200 அளவுக்கும் மேலாக ஆய்வுக் கட்டுரைகள் வெளியிட்டுள்ளார்.  
இவர் தகவுறு கரோலின் எர்ழ்செல் விரிவுரையை விண்வெளித் தொலைநோக்கி அறிவியல் நிறுவனத்திலும் தகவுறு சிசிலியா பேய்னே கொபாசுச்கின் விரிவுரையை ஆர்வார்டு பல்கலைக்கழக வானியற்பியல் மையத்திலும் ஆற்றியுள்ளார்.  
இவரது சில ஆய்வுகள் அச்சூடகத்தில் மக்கள்பரப்புக்கு எளிமையாக வெளியிடப்பட்டன. இவர் கெக் வான்காணகத்தில் ஒருங்கொளி வழிகாட்டும் தகவமைவு ஒளியியல் முறைவழி, ஆந்திரமேடாவைச் செறிவாகச் சுற்றிவரும் பல விண்மீன் கொத்துகள் உண்மையில் கொத்துகளே அல்ல விளக்கிக் காட்டினார். இவரும் ஏவான் கிர்பியும் இணைந்து அருகில் உள்ள டிரையாங்குலம் எனும் குறும்பால்வெளி அதிலமைந்த கட்புலனாகும் விண்மீன்களின் எண்ணிக்கையோடு ஒப்பிடும்போது கூடுதலான பொருண்மையைப் பெற்றுள்ளதால் இது கரும்பொருண்மப் பால்வெளிக்கு எடுத்துகாட்டு வகையாகும் என நிறுவியுள்ளனர்.
# யூலி விண்டர் கான்சன்

**யூலி மேரி விண்டர் கான்சன் (Julie Marie Vinter Hansen)** (20 ஜூலை 1890 – 27 ஜூலை 1960) ஒரு டென்மார்க் வானியலாளர் ஆவார்.
# யூலி விண்டர் கான்சன்

## வாழ்க்கை

### இளமை

விண்டர் கான்சன் டென்மார்க்கில் உள்ல கோப்பனேகனில் பிறந்தார்.
# யூலி விண்டர் கான்சன்

## வாழ்க்கை

### கல்வி

இவர் கோப்பனேகன் பல்கலைக்கழகத்தில் படிக்கும்போதே பலகலைக்கழகத்தின் வான்காணகத்தில் கணிப்பாளராகப் பணிக்கு அமர்த்தப்பட்டார். மின்னணு ஊழிக்கு முன்பு கணினியின் பணிகளை வானியலாளர்களின் வழிகாட்டுதலின்கீழ் மாந்தக் கணிப்பாளர்களே செய்தனர். பகலைக்கழகத்தில் இப்பணி அமர்த்தத்தை முதலில் பெற்றவர் இவரே ஆவார். பின்னர் இவர் 1922 இல் வான்காணக உதவியாளராக, அதாவது நோக்கீட்டாளராகப் பணியில் அமர்த்தப்பட்டார்.
# யூலி விண்டர் கான்சன்

## வாழ்க்கைப்பணி

### நோர்திக் வானியல் மீள்பார்வை இதழின் பதிப்பாசிரியர்

இவர் ஆற்றல் மிக்க பணியாளர் ஆவார். இயல்பான நோக்கிடுகள், நோக்கிடுகள் சார்ந்த பணிகளை மட்டுமல்லாமல் *Nordisk Astronomisk Tidsskrift* (நோர்திக் வானியல் மீள்பார்வை) இதழின் பதிப்புப் பணிகளையும் ஏற்று செய்தார்.
# யூலி விண்டர் கான்சன்

## வாழ்க்கைப்பணி

### பன்னாட்டு வானியல் ஒன்றியம்

இவர் பின்னர் பன்னாட்டு வானியல் ஒன்றியத்தின் தொலைவரிக் குழுமத்தின் இயக்குநரும் அதன் சுற்ற்றிக்கைகளின் பதிப்பாசிரியரும் ஆனார்.
# யூலி விண்டர் கான்சன்

## வாழ்க்கைப்பணி

### கோப்பனெகன் பல்கலைக்கழக வானியலாளர் பணி

இவர் 1939 அளவில் கோப்பனேகன் பல்கலைக்கழக வான்கானகத்தின் முதல்வானியலாளர் ஆனார். இவர் சிறுகோல்கள், வால்வெள்ளிகளின் துல்லியமான வட்டணைக் கணிப்பீடுகளுக்குப் பெயர்போனவர் ஆவார்.
# யூலி விண்டர் கான்சன்

## வாழ்க்கைப்பணி

### தகேயா பிரேண்டித் ரெய்செலெகாத் விருது

இவர் 1939 இல் தகேயா பிரேண்டித் இரெய்செலெகாத் விருதைப் பெற்றார். இவ்விருது கலை, அறிவியலில் பேரலவு பங்களிப்புகளை வழங்கிய பெண்மணிகளுக்கு வழங்கப்படுவதாகும்மிவர் இந்த விருது பணத்தில் (160, 000 அமெரிக்க டாலர்- 1ஒ,000 DKK) அமெரிக்காவில் இருந்து யப்பான் வரை சென்று மீண்டார். இவர் திரும்பும்போது 1940 இல் இரண்டாம் உலகப்போர் வெடித்ததால் இவரது வீடுநோக்கிய பயணம் கட்டுபாட்டுக்கு உள்ளானது.
# யூலி விண்டர் கான்சன்

## வாழ்க்கைப்பணி

### கலிபோர்னியா பல்கலைக்கழகப் பணி

இவருக்கு கலிபோர்னியா பல்கலைக்கழகம் மார்ட்டின் கெலோகு ஆய்வுநல்கையை வழங்கியது. இது சிலகாலம் இவர் அமெரிக்காவில் பணிசெய்ய உதவியது. மேலும் இவருக்கு 1940 இல் வானியலுக்கான ஆன்னி ஜம்ப் கெனான் விருது வழங்கப்பட்டது.
# யூலி விண்டர் கான்சன்

## வாழ்க்கைப்பணி

### டென்மார்கு திரும்புதல்

இவர் 1956 இல் தானிபுரோகு ஆணை நைட் பட்டம் பெற்றார். பிறகு இவர் 1960 வரை கோபானேகன் பல்கலைக்கழகத்தில் தன்பணியைத் தொடர்ந்தார்.
# யூலி விண்டர் கான்சன்

## இறப்பு

இவர் இயல்பான ஓய்வு பெறுவதற்குச் சில நாட்களுக்கு முன் தான் விரும்பி ஓய்வெடுக்கும் விடுமுறை இடமாகிய சுவிசு மலைச்சாரல் ஊரான மூரெனில் 1960 இல் மாரடைப்பால் இறந்தார். இவரது உடல் கோப்பனேகனில் அடக்கம் செய்யப்பட்டார். பீன்னிசு வானியலாளர் இலீசி ஒத்தெர்மா 1940 களில் கண்டறிந்த சிறுகோள் 1544 விண்டர் கான்சென்சியா இவரது நினைவாகப் பெயரிடப்பட்டது.
# யூலி விண்டர் கான்சன்

## தகைமைகளும் விருதுகளும்

- தகேயா பிரேண்டித் ரெய்செலெகாத் விருது.
- மார்ட்டின் கெலாகு ஆய்வுநல்கை
- தானிபுரோகு ஆணை நைட் பட்டம்
# யூடித் யங்

**யூடித் உரூபின் யங்** *(Judith (Rubin) Young)* (செப்டம்பர் 15, 1952 – மே 23, 2014) ஓர் அமெரிக்க இயற்பியலாளரும் வானியலாளரும். கல்வியியலாளரும் ஆவார். இவருக்கு அமெரிக்க இயற்பியல் கழகம் 1986 இல் உலகின் தலைசிறந்த இளம் இயற்பியலாளராகத் தேர்வு செய்து முதல் மரியா கோயெப்பர்ட்-மேயர் விருதை வழங்கியது. "இவரது முன்னோடிப் பால்வெளிக் கட்டமைப்பு ஆராய்ச்சி மிகத் தொடக்கநிலை CO உமிழ்வுப் பரவல் படம் வரைதலும் பிறகு தொடர்ந்து விரிவான மூலக்கூறு வளிமப் பரவலும் சார்ந்த அளக்கையும் அண்மைப் பால்வெளிகளின் விண்மீன்கள் உருவாக்கமும் அடங்கும்."
# யூடித் யங்

## வாழ்க்கை

இவர் நிக் இசட். சுகோவில்லியுடன் பால்வெளிகளின் தண்வளிம, கரிம ஓராக்சைடு உள்ளடக்கத்தை கண்டறியும் ஆய்வில் கலந்துகொண்டார். ஐவர் 130 க்கும் மேலாக ஆய்வுகளை வெளியிட்டுள்ளார்; 5 முனைவர் பட்ட மாணவருக்கும் 15 பட்ட மாணவருக்கும் ஆய்வு வழிகாட்டியாக இருந்துள்ளார். இவர் வானியலாளர் வேரா உரூபின், கணித உயிரியற்பியலாளர் இராபெர்ட் உரூபின் ஆகியோருக்கு மகளாக வாழ்சிங்டன் டி.சி நகரில் பிறந்தார். இவர் ஆர்வார்டு பல்கலைக்கழகத்தில் இருந்து வானியலில் தகைமையுறு இளங்கலைப் பட்டத்தைப் பெற்றார். இத்திட்ட நோக்கம் வானியல் அறிவை அடித்தட்டு மக்கள் வரைக் கொண்டுசென்று உமாசு வளாக விளையாட்டுக் களங்களில் பரப்புவதாகும் UMASS campus.
# தட்டோன்

**தட்டோன்** தெற்கு மியான்மரில் உள்ள மொன் மாநிலத்தில் தென்நாசேரி சமவெளிகளில் அமைந்திருக்கும் ஒரு நகரம். இந்நகரத்தின் வழி மியான்மர் எட்டாம் தேசிய நெடுஞ்சாலை செல்கிறது. தேசியச் சாலை 85 உடனும் இணைக்கப்பட்டுள்ளது. யங்கோன் நகரத்தில் இருந்து 230 கி.மீ. தென்கிழக்கிலும் மற்றும் மாவலமயீனி நகரத்திலிருந்து 70 கி.மீ. வடக்கிலும் அமைந்திருக்கிறது. கிமு 4 ஆம் நூற்றாண்டு முதல் கிமு 11 ஆம் நூற்றாண்டின் மத்திய காலம் வரை தாடோன் இராச்சியத்தின் தலைநகரமாக இந்நகரம் இருந்தது
# தட்டோன்

## பெயர்க்காரணம்

தட்டோன் என்பத ஒரு பர்மியப் பெயர். இந்தப் பெயர் மொன் பெயரான சாதும்மை குறிக்கும். இது சுதாமாபுரா என்ற பாலி மொழிப் பெயரில் இருந்து சுதாமா என்றாயிற்று. இந்தப் பெயரின் பொருள் *கடவுளர்களின் கூடம்*.
# தட்டோன்

## வரலாறு

இப்போது இருக்கும் கீழ் பர்மாவில், 4 - 11 ஆம் நூற்றாண்டின் இடைபட்ட காலங்களில் மொன் இராச்சியம் ஆட்சிக்காலத்தில், தாடோன் இராச்சியத்தின் தலைநகரமாக தாடோன் இருந்தது. பர்மிய மற்றும் தாய் இன மக்களைப் போல நவீன காலத்து மொன் மக்கள் தங்களின் இனத்தை அடையாளம் காண முயன்றனர். தாடோன் வரலாற்று இராச்சியங்களின் படி சுவர்ணபூமி என்றழைக்கப்பட்டது.
# தட்டோன்

## மேலும் பார்க்க

- மொன் மாநிலம்
- மியான்மரின் நிர்வாகப் பிரிவுகள்
# சமூகவியலின் வரலாறு

**சமூகவியலின் வரலாறு**, சமூகவியல் துறை பிரெஞ்சுப் புரட்சிக்குச் சற்றுப் பிந்திய காலத்தில், அறிவொளிச் சிந்தனைகளில் இருந்து, சமூகத்தின் நேர்க்காட்சியிய அறிவியலாக உருவானதில் இருந்து தொடங்குகிறது. இதன் தோற்றத்துக்கு அறிவியல் மெய்யியலையும், அறிவு மெய்யியலையும், சார்ந்த பல்வேறு இயக்கங்கள் காரணமாக இருந்தன. விரிந்த நோக்கில், சமூகப் பகுப்பாய்வு, சமூகவியல் துறை உருவாவதற்கு முன்னமே பொதுவான மெய்யியலின் ஒரு பகுதியாகத் தோற்றம் பெற்றது. தற்காலப் புலமைசார் சமூகவியல், நவீனத்துவம், முதலாளித்துவம், நகராக்கம், பகுத்தறிவுமயமாதல், மதச்சார்பின்மையாதல், குடியேற்றவாதம், பேரரசுவாதம் ஆகியவற்றுக்கான ஒரு எதிர்வினையாகத் தோன்றியது. 19 ஆம் நூற்றாண்டுச் சமூகவியல், நவீன தேசிய அரசின் தோற்றம், அதன் உறுப்பு நிறுவனங்கள், அதன் சமூகமயமாக்க அலகுகள், அவற்றின் கண்காணிப்பு முறை ஆகியவை தொடர்பில் குறிப்பாக வலுவான ஆர்வம் கொண்டிருந்தது. அறிவொளிச் சிந்தனைகளைவிட, நவீனத்துவக் கருத்துருவே பெரும்பாலும், சமூகவியல் விடயங்களைச் செந்நெறி அரசியல் மெய்யியலில் இருந்து வேறுபடுத்தியது.  
பல்வேறு கணியமுறைச் சமூக ஆய்வு நுட்பங்கள் அரசுகள், வணிக நிறுவனங்கள், அமைப்புகள் போன்றவற்றால் பொதுவாகப் பயன்படுத்தப்பட்டதுடன், பிற சமூக அறிவியல் துறைகளிலும் பயன்பட்டன. சமூக இயக்கம் தொடர்பான கோட்பாட்டு விளக்கங்களில் இருந்து விலகி, இது சமூக ஆய்வுக்குச் சமூகவியல் துறையில் இருந்து ஓரளவு சுதந்திரம் வழங்கியது. இதேபோல், "சமூக அறிவியல்" என்பது, மனிதர், இடைவினைகள், சமூகம், பண்பாடு போன்றவற்றை ஆய்வு செய்யும் பல்வேறுபட்ட துறைகளை உள்ளடக்கும் பொதுச் சொல்லாக ஆகியது.
# நேர்க்காட்சியியம்

**நேர்க்காட்சியியம்** என்பது, ஐயத்துக்கு இடமில்லாத அறிவு இயற்கைத் தோற்றப்பாடுகளையும், அவற்றின் இயல்புகளையும், தொடர்புகளையும் அடிப்படையாகக் கொண்டது என்று கூறும் மெய்யியல் கோட்பாடு ஆகும். ஆகவே, புலன்வழிப் பட்டறிவுகள் மூலம் கிடைக்கும் தகவல்களை பகுத்தறிதல், ஏரணம் என்பவற்றினூடாக விளக்குவதே எல்லா நிச்சயமான அறிவுகளினதும் மூலம் ஆகும். புலன்களின் ஊடாகக் கிடைக்கும் உறுதிப்படுத்திய தரவுகள் பட்டறிவுச் சான்றுகள் எனப்படுகின்றன. எனவே நேர்க்காட்சியியம் பட்டறிவியத்தை அடிப்படையாகக் கொண்டது. இது **நேர்க்காட்சிவாதம்**, **புலனெறியியம்**, **புலநெறிவாதம்** போன்ற பெயர்களாலும் அழைக்கப்படுகின்றது.  
நேர்க்காட்சியியத்தின்படி சமூகமும், பௌதீக உலகைப்போல் பொது விதிகளின் அடிப்படையிலேயே இயங்குகிறது. அகநோக்கு, உள்ளுணர்வு என்பன சார்ந்த அறிவுகளையும் அதேபோல், மீவியற்பிய, இறையியல் அறிவுகளையும் நேர்க்காட்சியியம் ஏற்றுக்கொள்வதில்லை. நேர்க்காட்சியியத்தின் அணுகுமுறை மேற்கு நாட்டுச் சிந்தனை வரலாற்றில் தொடர்ந்து காணப்படுகின்ற கருப்பொருளாக இருந்துவருகின்றபோதும், தற்கால நோக்கிலான அணுகுமுறை 19 ஆம் நூற்றாண்டின் தொடக்கத்தில் மெய்யியலாளரான அகசுத்தே காம்டேயினால் உருவாக்கப்பட்டது. எந்த அளவுக்குப் பௌதீக உலகு புவியீர்ப்பையும், பிற விதிகளையும் அடிப்படையாகக் கொண்டு இயங்குகிறதோ சமூகமும் அவ்வாறே என காம்டே வாதிட்டதுடன், நேர்க்காட்சியியத்தை ஒரு மனிதநேய மதமாக வளர்த்தெடுத்தார்.
# த. நா. குமாரசுவாமி

**தண்டலம் நாராயண குமாரசுவாமி** (**T. N. Kumaraswami**) (1907 - 1982), தண்டலம் சங்கர நாராயண சாஸ்திரி - ராஜம்மாள் இணையருக்கு 24 டிசம்பர் 1907 அன்று சென்னையில் பிறந்தவர். சென்னை முத்தியால்பேட்டை உயர்நிலைப் பள்ளியில் பயிலும் போதே தமிழ் மொழியுடன், சமஸ்கிருதம், தெலுங்கு மொழிகளையும் கற்றார். கல்லூரிப் படிப்பில் தத்துவம் மற்று உளவியல் பாடங்களில் 1928ல் பட்டம் பெற்றார்..  
1930ம் ஆண்டில் கொல்கத்தா சென்று வங்காள மொழி பயின்ற பின், இரவீந்திரநாத் தாகூரை சந்தித்து, அவரது நூல்களை தமிழில் மொழிபெயர்ப்பதற்கு அனுமதி பெற்றார். நாட்டுப்பற்றின் காரணமாக, நேதாஜி எழுதிய *இளைஞன் கனவு*, *புதுவழி* முதலிய நூல்களை தமிழில் மொழிபெயர்த்தார்.  
த.நா. குமாரசுவாமி எழுதிய முதல் சிறுகதை *கன்யாகுமரி* 1934 ஆம் ஆண்டு தினமணி நாளிதழில் வெளியானது. பின்னர் அவரது சிறுகதைகள் சுதேசமித்திரன், கல்கி, அமுதசுரபி, ஆனந்த விகடன், கலைமகள் முதலிய இதழ்களிலும் வெளியானது.  
1960-61களில் நடைபெற்ற சாகித்திய அகாதமியின் நூற்றாண்டு விழாவை முன்னிட்டு, இரவீரந்திரநாத் தாகூரின் சில நூல்களை தமிழில் மொழி பெயர்த்து வெளியிட்டார்.  
1962 ஆம் ஆண்டு எழுத்தாளர்கள் பரிவர்த்தனத் திட்டப்படி தமிழ் எழுத்தாளர், மொழி பெயர்ப்பாளர் என்ற தகுதியில், வங்க மொழி எழுத்தாளர் நிகார் ரஞ்சன் ரே, அசாமிய எழுத்தாளர் ஹேம் காந்த் பரூவா ஆகியோருடன் இரண்டு மாதம் சோவியத் நாடுகளுக்கு சுற்றுப் பயணம் மேற்கொண்ட போது லியோ டால்ஸ்டாய், மாக்சிம் கார்க்கி, ஆன்டன் செக்கோவ் எழுத்தாளர்களை சந்தித்து கலந்துரையாடியுள்ளார்.  
த.நா. குமாரசுவாமி வங்க மொழி இலக்கியங்களின் தமிழ் மொழிபெயர்ப்புத் தொண்டினைப் பாராட்டிப் போற்றி ‘நேதாஜி புரஸ்கார்’ (*நேதாஜி இலக்கிய விருது*) விருது அளிக்கப்பட்டது. நாட்டுப்பற்றின் காரணமாக, நேதாஜி எழுதிய ‘இளைஞன் கனவு’, ‘புதுவழி’ முதலிய நூல்களை தமிழில் மொழிபெயர்த்தார்.  
**கன்யாகுமரி**, *சந்திரகிரகணம்*, *நீலாம்பரி*, *இக்கரையும் அக்கரையும்*, *கற்பவல்லி* முதலிய சிறுகதை தொகுப்புகளை எழுதி வெளியிட்டு உள்ளார்.  
*விடுதலை*, *ஒட்டுச்செடி*, *குறுக்குச் சுவர்*, *வீட்டுப்புறா*, *அன்பின் எல்லை*, *கானல் நீர்* முதலிய நாவல்களையும் படைத்துள்ளார். *ஒட்டுச் செடி* நாவல் ஆனந்த விகடன் இதழில் தொடராக வெளியானது.
# த. நா. குமாரசுவாமி

## மொழிபெயர்ப்பு நூல்கள்

த.நா. குமாரசுவாமியின் இலக்கியப் பணிகளில் மிகவும் முக்கிய இடத்தை வகிப்பது அவருடைய மொழிப்பெயர்ப்பு பணியாகும். 1930களில் தொடங்கிய அவரது மொழிபெயர்ப்புப் பணி 1980 வரை 50 ஆண்டு காலம் தொடர்ந்தது. இவரது தம்பி த. நா. சேனாபதியும் இவரைப் போன்றே வங்க மொழி இலக்கியங்களை தமிழில் மொழிபெயர்த்தவர் ஆவார்.  
வங்க இலக்கியத்தில் முன்னோடிகளாக விளங்கிய சரத் சந்திரர், பங்கிம் சந்திர சட்டர்ஜி, இரவீந்திரநாத் தாகூர், தாராசங்கர் பானர்ஜி முதலியவர்களின் நாவல்களையும், சிறுகதைகளையும் தமிழில் மொழிபெயர்த்துள்ளார்.  
இரவீந்திரநாத் தாகூரின் *புயல்*, *சதுரங்கம்*, *ராஜகுமாரி விபா*, *ராஜரிஷி*, *கோரா*, பூந்தோட்டம், *இரு சகோதரிகள்*, *லாவண்யா*, *சிதைந்த கூடு*, *மூவர்*, *விநோதினி* முதலிய புதினங்களையும், *காரும் கதிரும்*, *கல்லின் வேட்கை*, மானபங்கம், *போஸ்ட் மாஸ்டர்*, *பத்தினிப் பெண்*, *நெற்றிப் பொட்டு*, *வெற்றி* முதலிய சிறுகதைகளையும், *மகுடம்*, *புலைச்சி* முதலிய நாடகங்களையும், தாகூர் சிறுகதைகள் இரண்டு தொகுதிகளையும், தாகூர் கவிதைகளையும், பயணக் கட்டுரைகளையும் தமிழில் மொழிபெயர்த்துள்ளார்.  
பங்கிம் சந்திரரின் *விஷ விருட்சம்*, *ஆனந்தமடம்*, *கிருஷ்ண காந்தன் உயில்*, *மாதங்கினி*, *கபால குண்டலா* முதலிய நூல்களை தமிழில் மொழிபெயர்த்துள்ளார்.  
சரத் சந்திரரின் *பைரவி*, *அமூல்யன்*, *சௌதாமினி*, *மருமகள்* முதலிய நூல்களையும் தமிழில் மொழி பெயர்த்துள்ளார்.  
*கிழக்கோடும் நதி* எனும் சீன மொழி நாவலை ஆங்கிலத்திலிருந்தும், *துர்லக்* எனும் செக்கோஸ்லோவாகிய மொழிக் கதையை ஆங்கிலத்திலிருந்தும், *காதலர்* எனும் பர்மிய மொழிக் கதையையும் தமிழில் மொழிபெயர்த்துள்ளார்.
# த. நா. குமாரசுவாமி

## நாட்டுப் பணிகள்

நாட்டுப்பற்றுடன், சமுதாயத்தின் மீதும் பற்று கொண்ட குமாரசுவாமி, சென்னை அருகே பாடி எனும் கிராமத்தில் நலிந்தவர்களுக்காக, தனது சொந்த நிலத்திலிருந்து ஒரு ஏக்கர் நிலத்தை சாதி கலவரத்தினால் பாதிக்கப்பட்டு வீடுகளை இழந்த ஆதிதிராவிட மக்களுக்கு இலவசமாக வழங்கினார். பாடி கிராம மக்கள் த.நா. குமாரசுவாமியை *காந்தி ஐயர்* என்று போற்றினர்.
# த. நா. குமாரசுவாமி

## குடும்பம்

த.நா. குமாரசுவாமி 1925 ஆம் ஆண்டு காஞ்சிபுரத்தைச் சேர்ந்த ருக்மணியை திருமணம் செய்து கொண்டார். த. நா. குமாரசுவாமியின் மகன் த. கு. அஸ்வின்குமார் ஆங்கில இலக்கியத்தில் முதுகலை பட்டம் பெற்றவர். இவர் எழுதிய *சிந்தனை செயல் சாதனை* எனும் நூலிற்கு, 1987ல் தமிழக அரசின் முதல் பரிசு பெற்றது. அஸ்வின்குமார் சென்னை வானொலி நிலைய உதவி இயக்குநராக உள்ளார்.
# த. நா. குமாரசுவாமி

## மறைவு

தமிழ்மொழி பெயர்ப்பு உலகில் சிறந்து விளங்கி, தமிழுக்குத் தொண்டு செய்த த.நா. குமாரசுவாமி 17-09-1982 அன்று, தமது 75 ஆவது வயதில் காலமானார்.
# மெரீமே சாதிது

**மெரீமே சாதிது** *(Merieme Chadid)* (பிறப்பு: அக்தோபர் 11, 1969, காசாபிளாங்கா) ஒரு மொராக்கோ வானியலாளரும் அறிவியல் தேட்டரும் ஆராய்ச்சியாளரும் ஆவார். இவர் அண்டார்க்ட்இகாவில் உள்ல தோமே சார்லீயைச் சார்ந்தவர். இவர் 2006 இல் அண்டார்க்டிகாவின் நட்டநடுப் பகுதியில் பன்னாட்டு அறிவியல் திட்ட்த்துக்காக பெரிய வானியல் காணகத்தை நிறுவும் குழுவுக்குத் தலைமை தாங்கினார்.
# இரெபேக்கா எல்சன்

**இரெபேக்கா ஆன்னி வுட் எல்சன்** *(Rebecca Anne Wood Elson)* (2 ஜனவரி 1960 &ndash; 19 மே 1999) ஒரு கனடிய அமெரிக்க வானியலாளரும் எழுத்தாளரும் ஆவார்.  
குவிபெக், மாண்ட்ரீலில் பிறந்த இவர், தன் பதினாட்டை அகவையிலேயே புவியியலாளராகிய தன் தந்தையாருடன் அவரது கள் ஆய்வுகளுக்காக கனடாவுக்குப் பலமுறை சென்றுள்ளார். இவர் முதலில் உயிரியலைத் தேர்வுசெய்தாலும் (குறிப்பாக மரபியலில் ஆர்வம் காட்டினாலும்) பின்னர் வானியலுக்கு மாறி சுமித் கல்லூரியில் வானியலில் இளவல் பட்டம் பெற்றார். இங்கே இவரது ஆசிரியராக வாடிரவுட் சீட்டர் விளங்கினார். இவரது பட்டப்படிப்பில் எடின்பர்கில் உள்ள ஆந்திரூ பல்கலைகழகத்தில் பணியமர்த்தமும் உள்ளடக்கியதாகும். இவர் பிரித்தானியக் கொலம்பியா பல்கலைக்கழகத்தில் இயற்பியலில் முதுவர் பட்டம் பெற்றார். பின்னர் கேம்பிரிட்ஜ் பல்கலைக்கழகத்தில் சேர்ந்தார். அங்கு இவருக்கு நியூட்டன் மாணவ நல்கை கிடைத்தது. அங்கே இவர் தன் முனைவர் பட்டத்தை வானியலில் பெற்றார். முனைவர் பட்டப்படிப்பின்போதே இவர் கேபெராவில் உள்ள மவுண்ட் சுத்திரான்போ வானிகாணகத்தில் கென் பிரீமன் கீழ் பணிபுரிந்துள்லார். இவர் தன் முதுமுனைவர் படிப்பை ஜான் நேத்தா பக்கல் மேற்பார்வையில் உயராய்வு நிறுவனத்தில் மேற்கொண்டார். இவர் 1989 இல் இராடுகிளிப் கல்லூரியில் பண்டிங் ஆய்வுநல்கையைப் பெற்றார். இங்கு இவர் ஆக்கநிலை எழுதலைப் பற்றிப் பாடம் எடுத்தார். இவர் 1990 களில் கேம்பிரிட்ஜ் வானியல் நிறுவணத்துக்கு வந்து ஆய்வுப் பொறுப்பை ஏற்று தன் எஞ்சிய வாழ்க்கையை அங்கேயே கழித்தார். இவர் ஆய்வு பேரியல் பால்வெளிக் கொத்துகள், வான்வேதியியல் (வேதியியல் படிமலர்ச்சி), பால்வெளி உருவாக்கம் ஆகிய புலங்களில் அமைந்தது. 1990 இல் அபுள் விண்வெளி ஆய்வு மையம் முதல் நோக்கீட்டுப் படிமங்களை வெளியிட்டது. வானியலாலர்கள் அப்படிமங்கள் விண்வெளித் தொலைநோக்கி ஆடியின் பிறழ்வுகளால் வீணாகியதால் மிகவும் கவலைப்பட நேர்ந்தது. என்றாலும், தொலைநோக்கி பழுது பார்க்கப்பட்டதும் எடுக்கப்பட்ட படிமங்கள் வானியல் ஆய்வை முடுக்கிவிட்டது. அப்போது பேரளவு நிதி ஒதுக்கீடு எல்சன் குழுவுக்கே கிடைத்தது.  
இவர் தன் 29 ஆம் அகவையில் புற்றுநோய்க்கு ஆட்பட்டார். உரிய மருத்துவம் பெற்றதும் நோய் அடங்கியது. இவர் 1996 இல் இத்தாலிய ஓவியராகிய ஏஞ்சலோ தி சின்ழ்சியாவை மணந்தார். என்றாலும், விரைவிலேயே புற்றுநோய் இவரை மீண்டும் தாக்கியது. இவர் புற்றுநோயால் 1999 இல் தன் 39 ஆம் அகவையில் இறந்தார்.  
இவர் தன் பதின் அகவைகளில் இருந்து இதுவரை எழுதிய கவிதைகள் இறப்புக்குப் பின்னர் 2001 இல் பிரித்தானியாவில் வெளியிடப்பட்டன. இந்தக் கவிதை நூலின் தலைப்பு*இன்னலைத் தாண்டும் பொறுப்பு* என்பதாகும். இந்நூல் 2002 இல் மீண்டும் அமெரிக்காவில் வெளியிடப்பட்டது. இந்தக் கவிதைத் தொகுப்பு அவ்வாண்டின் சிறந்த நூலாக பொருளியலாளர் இதழ் தேர்வு செய்தது.  
இவர் அவரது குறுகிய வாழ்நாளில் 52 அறிவியல் ஆய்வுத்தாள்களை வெளியிட்டுள்லார்.
# இரெபேக்கா எல்சன்

## நூல்தொகை

- *A Responsibility to Awe* (2001)
# யாயேல் நாசே

**யாயேல் நாசே** *(Yaël Nazé)* ஒரு பெல்ஜிய வானியற்பியலாளர் ஆவார். இவர் இலீகே பல்கலைக்கழகத்தில் பணிபுரிகிறார். இவர் உயர்பொருண்மாஇ விண்மீன்களைப் பற்றியும் அவற்றின் சூழலுடனான ஊடாட்டம் பற்றியும் ஆய்வு செய்கிறார்.
# யாயேல் நாசே

## வாழ்க்கை

விண்மீன்களைப் பார்த்து மகிழும் பெஇல்ஜியத்தின் ஏழ்மையான பகுதியில் பிறந்து வளர்ந்தவர் ஆவார். பத்தாம் அக்வையில் இவர் வானிலையியலில் ஆர்வம் கொண்டிருந்தாலும் பின்னர் பன்னிரண்டாம் அகவைக்குள் வானியலுக்கு மாறினார். இவர் 2004 மார்ச்சில் முனைவர் பட்டம் பெற்று, 2009 இல் இருந்து FNRS ஆய்வாளர் தகுதியுற்றார். இவர் தன் ஓய்வு நேரத்தை அறியலை மக்களிடம் கருத்தரங்குகள். அசைவூட்டங்கள், காட்சியரங்குகள், கட்டுரைகள் வாயிலாகப் பரப்புகிறார். இவர் பல நூல்களை எழுதி பல விருதுகளை ஈட்டியுள்ளர். Her scientific work has been just as rewarded and repeatedly so.
# யாயேல் நாசே

## நூல்தொகை

- *Les couleurs de l'Univers*, Belin, 2005 (prix d'astronomie de Haute Maurienne 2006, prix biennal Hainuyer de vulgarisation scientifique 2006)
- *L'astronomie au féminin*, Vuibert, 2006 et CNRS éditions, 2014 (plume d'or 2006, prix Verdickt-Rijdams 2007)
- *Histoire du télescope, la contemplation de l'Univers des premiers instruments aux actuelles machines célestes*,Vuibert, 2009
- *L'astronomie des anciens*, Belin, 2009 (prix Jean-Rostand 2009)
- *Cahier d'exploration du ciel I. Découvrir l'Univers*, Réjouisciences, 2009
- *Cahier d'exploration du ciel II. Mesurer l'Univers*, Réjouisciences, 2012
- *La cuisine du cosmos - cahier de (g)astronomie*, Réjouisciences, 2012
- *Voyager dans l'espace*, CNRS éditions, 2013 (:fr:prix Roberval, 2014)
- *A la recherches d'autres mondes - les exoplanètes*, Académie Royale de Belgique - éditions, collection academie en poche, Octobre 2013
- *Art & Astronomie - Impressions célestes*, Omnisciences, octobre 2015
# டி. கே. எஸ். நடராஜன்

**டிகேஎஸ். நடராஜன்** (23 சூலை 1933 – 5 மே 2021) என்பவர் தமிழகத் திரைப்பட நடிகர் மற்றும் தெம்மாங்கு பாடகர் ஆவார். தமிழ் நாடகத்துறையில் புகழ்வாய்ந்த டிகேஎஸ் கலைக்குழுவில், இவர் சிறுவனாக இருந்தபோது சேர்ந்து நடித்ததால் நடராஜன் என்ற இவரது பெயருக்கு முன்னாள் டிகேஎஸ் என்ற அடைமொழியோடு டிகேஎஸ். நடராஜன் என அழைக்கப்படுகிறார்.
# டி. கே. எஸ். நடராஜன்

## நடிகராக

1954 இல் வெளியான ஸ்ரீதர் வசனம் எழுதிய ரத்தபாசம் படத்தில் டிகேஎஸ் நடராஜன் திரைப்பட நடிகராக அறிமுகம் ஆனார். அதன்பின் நாடோடி, நீதிக்கு தலைவணங்கு, பொன்னகரம், தேன் கிண்ணம், கண்காட்சி, பகடை பனிரெண்டு, ராணி தேனீ, ஆடு புலி ஆட்டம், பட்டம் பறக்கட்டும், மங்களவாத்தியம், உதயகீதம், ஆனந்த கண்ணீர் , இதோ எந்தன் தெய்வம், காதல் பரிசு போன்ற 500இற்கும் மேற்பட்ட படங்களில் நடித்துள்ளார்.
# டி. கே. எஸ். நடராஜன்

## பாடகராக

வாங்க மாப்பிள்ளை வாங்க படத்தில் தெம்மாங்கு பாடலாக சங்கர் கணேஷ் இசையில் டிகேஎஸ் நடராஜன் பாடிய 'என்னடி முனியம்மா உன் கண்ணுல மையி' என்ற பாடல் தான் அவரைத் தமிழகம் முழுவதும் அடையாளப்படுத்தியது. "கொட்டாம்பட்டி ரோட்டிலே " என்ற அடுத்த பாடலும் பெரும் புகழைப் பெற்றுத் தந்தது. இதனைத் தொடர்ந்து டிகேஎஸ் நடராஜன் தெம்மாங்கு கச்சேரிகளில் பாட ஆரம்பித்தார். அவர் பாடிய என்னடி முனியம்மா பாடல் நடிகர் அர்ஜுன் நடித்த 'வாத்தியார்' படத்தில் மீள்கலப்பு (remix) செய்திருந்தார்கள். அந்த பாடலிலும் டிகேஎஸ் நடராஜன் நடித்திருந்தார்.
# டி. கே. எஸ். நடராஜன்

## மறைவு

நடராஜன் 2021 மே 5 அன்று சைதாப்பேட்டையில் உள்ள அவரது இல்லத்தில் தனது 87-வது அகவையில் காலமானார்.
# எளிய திரைநிகழ்வி

**எளிய திரைநிகழ்வி** / *சிம்பிள்சிகிரின்ரெக்கார்டர்* (SimpleScreenRecorder) என்பது லினக்சை அடிப்படைக் கொண்டு இயங்கும் கணினிகளுக்காக உருவாக்கப்பட்டது. எனினும், இது பலவித இயக்குதளங்களிலும் செயற்படவல்ல மொழியால் (Qt software) எழுதப்பட்டுள்ளது. வி. எல். சி. ( ffmpeg/avconv, VLC) போன்ற திரைநிகழ்விகளுக்கு மாற்றாக திகழ்கிறது.  
இந்த பயன்பாட்டு மென்பொருள், பல்புரியாக்கம்(multithreading) நுட்பத்தைக் கையாண்டு இயங்குவதால், குறைந்த திறனுள்ள கணினிகளிலும், இதன் திறன் சிறப்பாக செயல்படுகிறது. ஒரு பயனரின் விருப்பத்திற்கு ஏற்ப ஒளி, ஒலி அமைப்புகளை கட்டமைத்துக் கொள்ளலாம். தவறான ஒளி, ஒலி தேர்ந்தெடுப்பை, ஒரு பயனர் தேர்ந்தெடுத்தால், அத்தவற்றை இந்த மென்பொருள் இயங்குவதற்கு முன்பேயே சுட்டுகிறது. இதனால் விருப்பத்திற்கு ஏற்ப webm, MP4, MKV வடிவில் திரை நிகழ்வினைப் பெற இயலும். ஒரு நிமிடத்திற்கு ஏறத்தாழ 15-18 மெகாபைட்டுகள் சேமிப்பிடத்தை, தனது கோப்புக்கு எடுத்துக் கொள்கிறது.
# இராபின் கானூப்

**இராபின் எம். கானூப்** *(Robin M. Canup)* (பிறப்பு: நவன்பர் 20, 1968) ஓர் அமெரிக்க வானியற்பியலாளர் ஆவார். இவர் இளமறிவியல் பட்டத்தை டியூக் பல்கலைக்கழகத்திலும் முனைவர் பட்டத்தை பவுள்டரில் அமைந்த கொலராடோ பல்கலைக்கழகத்திலும் பெற்றார். இவரது முதன்மையான ஆராய்ச்சிப் பகுதி கோளகள், நிலாக்களின் தோற்றங்கள் பற்றியதாகும். இவருக்கு 2003இல் ஆரோல்டு சி. யூரே பரிசு வழங்கப்பட்டது.  
இவர் தன் ஆய்வுக்கு பெருங்கணத்தாக்கல் அல்லது பெருமொத்தல் கருதுகோளைப் பயன்படுத்தி, படிம ஓர்வு, ஒப்புருவாக்கம் ஆகிய முறைகளால் உண்மையில் கோள் மொத்தல்கள் உருவாதலினை விளக்குகிறார். இவர் புவியும் அதன் நிலாவும் ஏற்கெனவே நிலவிய இருகோள்கள் மொத்தும்போது உருவாகின என வாதிடுகிறார். மேலும் இவை இரண்டும் செவ்வாயைவிட பெரியனவாக இருந்தன என்கிறார். மொத்தலுக்குப் பின் புவி சுற்றியமைந்த பொருள்திரளின் வட்டு நிலாவாகியது என்கிறார். இவர் புவி, நிலா தோற்றம் பற்றிய நூலொன்றை எழுதியுள்ளார். கானுப் பெருமொத்தல் கருதுகோளைப் பயன்படுத்தி புளூட்டோவும் அதன் நிலாவான சாரனும் உருவாகியதையும் விளக்கிக் கட்டுரையாக வெளியிட்டுள்ளார்.  
இவர் பாலே நடனத்தில் வல்லவர். தனது ஆய்வுரையை முடித்த்தும் ஒருவாரத்துக்கு பவுள்ட்ரில் பாலே நடனம் ஆடியுள்ளார்.
# இராபின் கானூப்

## நூல்தொகை

-
- (member of Space Studies board)
# பகுத்தறிவுமயமாதல் (சமூகவியல்)

சமூகவியலில், **பகுத்தறிவுமயமாதல்** என்பது, சமூகத்தில் நடத்தைகளை ஊக்குவிப்பனவான மரபுகள், விழுமியங்கள், உணர்வுகள் ஆகியவற்றை பகுத்தறிவு, காரண ஆய்வு என்பன சார்ந்த கருத்துருக்களால் மாற்றீடு செய்வதைக் குறிக்கிறது. தற்காலத்தில், ஒரு பண்பாட்டில் பகுத்தறிவுமயமாதல் இடம்பெறுவதற்கான ஒரு காரணமாக உலகமயமாக்கத்தைக் கொள்ளலாம். நாடுகள் மேலும் மேலும் ஒன்றுடனொன்று கூடுதல் தொடர்புகளைக் கொண்டவையாக மாறி வருகின்றன. அத்துடன், தொழில்நுட்ப வளர்ச்சி காரணமாகச் சமூக வலையமைப்புக்கள், ஊடகங்கள், அரசியல் என்பவற்றினூடாக ஒன்றின்மீதொன்று செல்வாக்குச் செலுத்துவதும் இலகுவாக உள்ளது. ஆப்பிரிக்காவின் சில பகுதிகளில், அப்பகுதியினரின் பண்பாட்டின் முக்கிய கூறாகக் கருதப்படும் மந்திர மருத்துவ நடைமுறைகளை மாற்றுவதற்காக நனீன மருத்துவ முறைகளை அறிமுகப்படுத்தும் முயற்சிகள் பகுத்தறிவுமயமாதலுக்கு ஒரு எடுத்துக்காட்டு ஆகும்.  
பகுத்தறிவுமயமாதல் ஒரு வளர்ச்சியெனப் போலியாகக் கருதப்படுவதாகவும், சமூகத்தின் மீது எதிர்மறையானதும் எதிர்மனிதப்பண்பாக்கத் தாக்கங்களை உருவாக்கியுள்ளது என்றும் அது நவீனத்துவத்தை அறிவொளிக் கோட்பாடுகளிலிருந்து விலகச் செய்தது எனவும் பல சமூகவியலாளர்களும், சமகால மெய்யியலாளர்களும் வாதிட்டனர். சமூகவியலைத் தொடங்கியோரும் பகுத்தறிவுமயமாதல் தொடர்பில் விமர்சனங்களை முன்வைத்துள்ளனர்.
# பகுத்தறிவுமயமாதல் (சமூகவியல்)

## முதலாளித்துவம்

குறிப்பாக நவீன மேல்நாட்டுச் சமூகங்களின் இயல்புகள் மீது இத்துறை ஏற்படுத்திய அழுத்தங்கள் தொடர்பில் செந்நெறிச் சமூகவியல் அடிப்படையின் மையக் கருத்துருக்களில் ஒன்றாக பகுத்தறிவுமயமாதல் உருவானது. இதன் கருப்பொருள், பல அறிஞர்களின் நவீனத்துவத்துக்கு எதிரான விமர்சனங்களோடு ஒத்திருந்தபோதும், இச்சொல்லை முன்மொழிந்தவர் பெரும் செல்வாக்குப் பெற்றிருந்தவரும் எதிர்நேர்க்காட்சியியக் கொள்கை கொண்டவருமான மக்சு வெபர் ஆவார்.  
மக்சு வெபர், *புரட்டஸ்தாந்த நெறிமுறையும் முதலாளித்துவத்தின் ஆற்றலும்*' என்னும் அவரது நூலில் பகுத்தறிவுமயமாதல் குறித்து விளக்கியுள்ளார். இதில், சில புரட்டஸ்தாந்த இறையியலாளர்களின், குறிப்பாகக் கல்வினியம் சார்ந்தோரின், நோக்கங்கள், அவர்களது "விடுதலை ஆர்வத்தைக்" கையாளுவதற்கான ஒரு வழியாகப் பொருளியல் இலாபத்துக்கான பகுத்தறிவு சார்ந்த வழிமுறைகளை நோக்கித் திரும்பியதாக வெபர் குறிப்பிடுகிறார். இக்கொள்கையின் விளைவுகள் விரைவிலேயே அதன் மத அடிப்படைகளுடன் ஒத்துப்போகாத அளவுக்கு வளர்ந்துவிட்டதாகவும், அதனால் இதை அவர்கள் கைவிட்டுவிட்டதாகவும் வெபர் வாதிட்டார். பிந்திய ஆக்கங்களிலும், குறிப்பாக அதிகார அமைப்பு, அதிகாரத்தின் வகைப்பாடு போன்றவை தொடர்பான ஆக்கங்களிலும், இவ்விடயம் குறித்து வெபர் மேலும் ஆராய்ந்துள்ளார். பகுத்தறிவுமயமாதல் நோக்கிய தவிர்க்கமுடியாத நகர்வு குறித்து இந்த ஆக்கங்களில் வெபர் மறைமுகமாகக் குறிப்பிட்டுள்ளார்.  
பகுத்தறிவு சார்ந்த - சட்டடீதியான அதிகார அமைப்பை நோக்கிச் செல்வது தவிர்க்க முடியாதது என வெபர் நம்பினார். ஆட்கவர்ச்சி அதிகாரத்தில், தலைவரின் இறப்புடன் அந்த அதிகாரத்தின் ஆற்றலும் இல்லாமல் போகும். பகுத்தறிவுமயமாக்கப்பட்ட அதிகார அமைப்பின் மூலமே அந்த அதிகாரத்தைத் தொடர முடியும். பகுத்தறிவுமயமான சமூகங்களில் மரபுவழி அதிகார அமைப்புக்களும்கூட, நிலையான வாரிசுரிமையை உறுதி செய்வதற்கான பகுத்தறிவு சார்ந்த சட்ட அடிப்படையை உருவாக்கிக் கொள்கின்றன.  
நிலப்பிரபுத்துவச் சமூகம் போன்ற மரபுவழிச் சமூகங்களில் ஆட்சி மரபுவழித் தலைமைகளால் நடத்தப்படுகின்றது. நவீன சமுதாயங்கள் பகுத்தறிவு சார்ந்த சட்ட முறைமைகளின் கீழ் இயங்குகின்றன. எடுத்துக்காட்டாக, மக்களாட்சி முறைமைகள் பண்புசார் பிரச்சினைகளைப் (எ.கா: தீவிர பாகுபாடுகள்) பகுத்தறிவு சார்ந்த கணிய வழிமுறைகள் (எ.கா: குடிசார் உரிமைச் சட்டங்கள்) ஊடாகத் தீர்க்க முயற்சி செய்கின்றன. மனித வாழ்க்கையில் அதிகரித்துச் செல்லும் பகுத்தறிவுமயமாக்கம் தனிப்பட்டவர்களை சட்ட அடிப்படையிலான, பகுத்தறிவுசார் கட்டுப்பாடு எனும் இரும்புக் கூட்டுக்குள் அடைத்துவிடும் என்பது வெபரின் கருத்து.
# மோகன் சம்செர் ஜங் பகதூர் ராணா

**மோகன் சம்செர் ஜங் பகதூர் ராணா** (**Mohan Shumsher Jung Bahadur Rana**) (23 டிசம்பர் 1885 – 6 சனவரி 1967) (பதவிக் காலம்: 30 ஏப்ரல் 1948 - 12 நவம்பர் 1951)
நேபாள இராச்சியத்தின் 17வது பிரதம அமைச்சராகவும், வெளியுறவுத் துறை அமைச்சராகவும் 30 ஏப்ரல் 1948 முதல் 12 நவம்பர் 1951 முடிய பணியாற்றியவர். இவர் நேபாள இராச்சியத்தின் ராணா வம்சத்தின் இறுதி பரம்பரி பிரதம அமைச்சர் ஆவார்.  
1950ல் நேபாள பிரதம அமைச்சர் மோகன் சம்செர் பகதூர் ராணாவின் சர்வாதிகார நிர்வாகத்திற்கு எதிராக, நேபாள மன்னர் திரிபுவன், பட்டத்து இளவரசன் மகேந்திரா மற்றும் மூத்த பேரன் பிரேந்திராவுடன் இந்தியாவில் அடைக்கலம் புகுந்தார். அந்நேரத்தில் மகேந்திராவின் மூன்றறை வயது இளைய மகன் ஞானேந்திரா, நேபாள மன்னராக, மோகன் சம்செர் பகதூர் ராணாவால் முடிசூட்டப்பட்டார்.  
இந்திய அரசு, நேபாள பிரதம அமைச்சர் சம்செர் பகதூர் ராணா, நேபாள காங்கிரஸ் மற்றும் நேபாள மன்னர் திரிபுவன் ஆகியோர்களுக்கு ஏற்பட்ட உடன்படிக்கையின் படி, 1951ல் மன்னர் திரிபுவன் நேபாளம் திரும்பி மன்னராக பதவியேற்றார்.  
1951களின் முடிவில் நேபாளி காங்கிரஸ் கட்சியின் ஆதரவால், நேபாள இராச்சியத்தில் ராணா வம்சத்தின் பரம்பரை ஆட்சி ஒழிக்கப்பட்டதால் மோகன் சம்செர் பகதூர் ராண பிரதம அமைச்சர் பதவியிழந்ததால், நேபாளி காங்கிரஸ் கட்சியின் மாத்ரிக பிரசாத் கொய்ராலா, 16 நவம்பர் 1951ல் நேபாள பிரதம அமைச்சராக பதவியேற்றார்.
# மோகன் சம்செர் ஜங் பகதூர் ராணா

## இறப்பு

பிரதமர் அமைச்சர் பதவி இழந்த மோகன் பகதூர் ராணா, நேபாளத்திலிருந்து வெளியேறி, இந்தியாவின் பெங்களூரில் தங்கியிருந்த போது, 1967ல் இறந்தார்.
# மோகன் சம்செர் ஜங் பகதூர் ராணா

## இதனையும் காண்க

- நேபாள பிரதம அமைச்சர்கள்
# சூரிய பகதூர் தாபா

**சூரிய பகதூர் தாபா** (**Surya Bahadur Thapa**) (; 21 மார்ச் 1928 – 15 ஏப்ரல் 2015), நேபாள நாட்டின் மூன்று நேபாள மன்னர்களின் ஆட்சியில், ஐந்து முறை பிரதம அமைச்சராக பதவி வகித்தவர். நேபாள அரசியலில் ஐம்பது ஆண்டுகள் கோலோச்சிய இவர் **நேபாள ராஷ்டிரிய பிரஜாதந்திரக் கட்சி** மற்றும் **நேபாள ராஷ்டிரிய ஜனசக்தி கட்சி**யின் அரசியல்வாதி ஆவார்.
# சிவகிரி பாலசுப்பிரமணியர் கோயில்

**அருள்மிகு பாலசுப்பிரமணியர் திருக்கோயில், சிவகிரி, திருநெல்வேலி** என்பது திருநெல்வேலி மாவட்டம் சிவகிரி என்னும் ஊரில் அமைந்துள்ளது.
# சிவகிரி பாலசுப்பிரமணியர் கோயில்

## திருவிழா

இக்கோவிலில் ஒவ்வொரு ஆண்டும் பங்குனி மாதம் பங்குனி உத்திரத் தேர் திருவிழா வெகுசிறப்பாக நடைபெற்று வருகின்றது.
மேலும் சித்ரா பவுர்ணமி, வைகாசி விசாகம், தலை ஆடி, ஆடி 18, ஆவணி அவிட்டம், ஆடிவெள்ளிகள், விநாயக சதுர்த்தி, நவராத்திரி, சரஸ்வதி பூஜை, தீபாவளி, சூரசம்ஹாரம், கல்யாண உற்சவம், கார்த்திகை தீபம், ஆங்கில புத்தாண்டு, தைப்பொங்கல், தைப்பூசம், சிவராத்திரி, கிருத்திகை, அமாவாசை, சஷ்டி ஆகிய நாட்களில் உற்சவம் நடக்கிறது. தமிழ்ப் புத்தாண்டு விழாவின் போது மிகவும் சிறப்பான உற்சவமாக கொண்டாடுகின்றனர்.
# சிவகிரி பாலசுப்பிரமணியர் கோயில்

## திறக்கும் நேரம்

காலை 6 மணி முதல் 12.30 மணி வரை,மாலை 4 மணி முதல் இரவு 8.30 மணி வரை திறந்திருக்கும். விசேஷ நாட்களில் 9 மணி வரை நடை திறந்திருக்கும்.
# குன்னூர் சிவசுப்ரமணியசுவாமி திருக்கோயில், நீலகிரி

**குன்னூர் சிவசுப்ரமணியசுவாமி திருக்கோயில், நீலகிரி** நீலகிரி மாவட்டம் குன்னூர் என்னும் ஊரில் அமைந்துள்ளது.
# குன்னூர் சிவசுப்ரமணியசுவாமி திருக்கோயில், நீலகிரி

## திருவிழா

சித்ரா பவுர்ணமி, வைகாசி விசாகம், தலை ஆடி, ஆடி 18, ஆவணி அவிட்டம், ஆடிவெள்ளிகள், விநாயக சதுர்த்தி, நவராத்திரி, சரஸ்வதி பூஜை, தீபாவளி, சூரசம்ஹாரம், கல்யாண உற்சவம், கார்த்திகை தீபம், மார்கழி மாத பூஜை, ஆங்கில புத்தாண்டு, தைப்பொங்கல், தைப்பூசம், சிவராத்திரி, கிருத்திகை, அமாவாசை, சஷ்டி ஆகிய நாட்களில் உற்சவம் நடக்கிறது. ஆண்டு முழுவதும் முறைப்படி பற்பல உற்சவங்கள் நடக்கிறது. தமிழ்ப் புத்தாண்டு விழாவின் போது மிகவும் சிறப்பான உற்சவமாக கொண்டாடுகின்றனர். ஆகிய விழா நாட்களில் உற்சவங்கள் நடக்கிறது.
# குன்னூர் சிவசுப்ரமணியசுவாமி திருக்கோயில், நீலகிரி

## திறக்கும் நேரம்

காலை 6 மணி முதல் 12.30 மணி வரை,மாலை 4 மணி முதல் இரவு 8.30 மணி வரை திறந்திருக்கும். விசேஷ நாட்களில் 9 மணி வரை நடை திறந்திருக்கும்.
# வெள்ளிமலை சுப்பிரமணியசுவாமி கோயில்

*அருள்மிகு சுப்பிரமணியசுவாமி திருக்கோயில், *' கன்னியாகுமரி மாவட்டம், வெள்ளிமலை என்னும் ஊரில் அமைந்துள்ளது.
# வெள்ளிமலை சுப்பிரமணியசுவாமி கோயில்

## திருவிழா

இக்கோவிலில் ஒவ்வொரு ஆண்டும் பங்குனி மாதம் பங்குனி உத்திரத் தேர் திருவிழா வெகுசிறப்பாக நடைபெற்று வருகின்றது. சித்ரா பவுர்ணமி, வைகாசி விசாகம், தலை ஆடி, ஆடி 18, ஆவணி அவிட்டம், ஆடிவெள்ளிகள், விநாயக சதுர்த்தி, நவராத்திரி, சரஸ்வதி பூஜை, தீபாவளி, சூரசம்ஹாரம், கல்யாண உற்சவம், கார்த்திகை தீபம், ஆங்கில புத்தாண்டு, தைப்பொங்கல், தைப்பூசம், சிவராத்திரி, கிருத்திகை, அமாவாசை, சஷ்டி ஆகிய நாட்களில் உற்சவம் நடக்கிறது. தமிழ்ப் புத்தாண்டு விழாவின் போது மிகவும் சிறப்பான உற்சவமாக கொண்டாடுகின்றனர்.
# வெள்ளிமலை சுப்பிரமணியசுவாமி கோயில்

## திறக்கும் நேரம்

காலை 6 மணி முதல் 12.30 மணி வரை,மாலை 4 மணி முதல் இரவு 8.30 மணி வரை திறந்திருக்கும். விசேஷ நாட்களில் 9 மணி வரை நடை திறந்திருக்கும்.
# யூரோப்பியம்(III) நைட்ரேட்டு

**யூரோப்பியம்(III) நைட்ரேட்டு** *(Europium(III) nitrate)* என்பது Eu(NO<sub>3</sub>)<sub>3</sub> என்ற மூலக்கூற்று வாய்ப்பாடு கொண்ட கனிம வேதியியல் சேர்மமாகும். இதனுடைய அறுநீரேற்று வடிவம் பொதுவாகக் காணப்படும் நைட்ரேட்டு வடிவமாகும். இது நிறம்ற்றும் நீர் உறிஞ்சும் தன்மையும் கொண்டிருக்கிறது.
# யூரோப்பியம்(III) நைட்ரேட்டு

## தயாரிப்பு

யூரோப்பியம்(III) ஆக்சைடை நீர்த்த நைட்ரிக் அமிலத்தில் கரைத்தால் யூரோப்பியம்(III) நைட்ரேட்டு உருவாகிறது
: Eu<sub>2</sub>O<sub>3</sub> + 6 HNO<sub>3</sub> = 2 Eu(NO<sub>3</sub>)<sub>3</sub> + 3 H<sub>2</sub>O.  
யூரோப்பியம்(III) நைட்ரேட்டு சில ஈந்தணைவிகளுடன் சேர்ந்து வினைபுரிந்து அனைவுச் சேர்மங்களைத் தருகிறது. 1,2,3-டிரைமெசிக் அமிலத்துடன் நீர்வெப்ப நிபந்தனைகளுக்கு உட்பட்டு இது வினைபுரிந்து ஒருங்கிணைவுப் பலபடியாக யுரோப்பியம் உலோக-கரிமக் கட்டமைப்பை உருவாக்குகிறது .